**Kontrollutvalgets beretning for 2023**

Kontrollutvalget for 2023 har bestått av:

Ordinære medlemmer: Anita Gustavsen Haaberg, Ronny Olavesen

Varamedlem: Tom Jarle Karlsen

Varamedlem har blitt benyttet når ordinært medlem har vært forhindret eller inhabil.

Leder av utvalget: Ronny Olavesen.

KU har gjennomført både fysiske og møter via telefon. Det har vært en kontinuerlig kontakt gjennom hele perioden mellom årsmøtene.

*Sitat:*

*«I henhold til NIFs lov § 2-12 avgir herved Kontrollutvalget i Idrettsforeningen Fram sin beretning.*

***Uttalelse om årsregnskapet og idrettslagets anliggender for øvrig.***

*Kontrollutvalget skal påse at organisasjonsleddets virksomhet drives i samsvar med organisasjonsleddets og overordnet organisasjonsledds regelverk og vedtak, og ha et særlig fokus på at organisasjonsleddet har forsvarlig forvaltning og økonomistyring, at dets midler benyttes i samsvar med lover, vedtak, bevilgninger og økonomiske rammer.*

*Kontrollutvalget skal forelegges alle forslag til vedtak som skal behandles på årsmøte/ting, og avgi en uttalelse til de saker som ligger innenfor sitt arbeidsområde.*

*Kontrollutvalget skal føre protokoll over sine møter, avgi en beretning til årsmøte/ting.»*

**Utføring av oppdraget.**

Året 2023 har vært et utfordrende år, og dette har også preget KU muligheter til å gjennomføre de oppgaver som skal utføres. KU oppdragsgiver er som tidligere nevn årsmøte, og det er hovedstyret (HS) som er klubbens øverste myndighet i tidsrommet mellom årsmøtene. Det er da HS som KU skal forholde seg til uavhengig av personer, og derfor vil KU i denne årsmelding skille minimalt mellom de to valgte hovedstyrer som har vært i perioden.

Det er gjennomført flere møter med styret, både før og etter det ekstraordinære årsmøte 16. august.

Sjekkliste fra KU er blitt oversendt, og blitt besvart. Møte med regnskapsfører og revisor har det blitt bedt om å gjennomføre, men dette er ikke blitt gjennomført grunnet bl.a. bytte av regnskapsfører og administrative forhold i styrtet. Ellers så har KU ingen anmerkninger å gi vedrørende sjekklisten.

**Årsmøtesaker for oppfølging.**

Følgende saker ble vedtatt på årsmøte 01-03-2023.

* Kontrollutvalgets arbeidsinnstruks og sammensetning
	+ KU kommentar: Oppgaven gjennomført, men det bør utarbeides en enda klarere instruks på KU oppgaver som bør formidles ut til alle aktuelle organisasjonsledd i klubben
* Allianseidrettslag
	+ KU har bedt om tilbakemelding fra HS om dette vedtaket. Tilbakemelding var at pga. klubbmessige forhold så har dette blitt utsatt.
* Klubbutviklingsprosess
	+ Vedtak på årsmøte var at dette skulle videreføres. Dette vedtaket mener KU må være samkjørt med vurdering av allianseidrettslag. KU mener at denne/disse prosessene har stoppet litt opp, og ber at kommende styret følger opp disse saken.
* Grasrotandel
	+ HS har informert KU at det var satt ned et utvalg i okt. som ser på dette, og at denne fordelingen vil være aktuell for budsjett 2024. KU har ikke mottatt mere utfyllende informasjon om dette, enn det som foreligger i budsjettet.
* Regnskap for Framparken Eiendom
	+ På årsmøte 2023 ble det vedtatt at Framparken Eiendoms regnskap skal legges fram for årsmøte. KU har i skrivende stund ikke mottatt dette regnskapet.

**Øvrige saker KU har bedt HS om tilbakemeldinger på:**

* Håndtering/begrunnelse vedrørende oppsigelse av ansatte og eventuelle konsekvenser dette vil få for drift.
	+ HS informerte KU om hvilke vurderinger som er blitt gjort i denne saken, og KU tar det til etterretning
* Klubbens økonomiske situasjon
	+ KU har fått delvis tilgang til økonomirapporter jevnlig. I enkelte perioder så har KU purret på dette, og det er ønskelig at disse burde foreligge oftere til KU. Basert på den informasjon som KU har mottatt så har KU bedt HS om informasjon om tiltak på både inntekt- og utgiftssiden. Tilbakemelding fra HS vedrørende dette har KU tatt til etterretning. KU har også hatt en dialog med Idrettsforbundet rundt dette, og tilbakemelding er at KUs oppgave er å innhente informasjon, kontrollere og påpeke mangler overfor HS. Ikke å instruere. KU ser også at HS har gjort tiltak som har medført kostnadskutt i 2023 og er av den oppfatning at dette har vært i henhold til styrets oppgaver.

**Saker HS har bedt KU om tilbakemelding på:**

* Gjennomgang av saksgang som gjelder tribunebygget
	+ KU fikk forespørsel fra HS om å se på saksgang, tidslinje, fullmakter, både økonomisk og administrativt.

KU besvarte forespørselen med følgende konklusjon:

*Ut ifra den informasjon som KU besitter, og det mandat KU har, så mener et enstemmig KU at dette ikke er en sak for Kontrollutvalget. Dette er basert på hvordan KU tolker sitt mandat i henhold til NIF lov.*

*Hvis det ønskes at dette overprøves så er KUs forslag at saken legges fram på IF Fram sitt årsmøte for 2024 som et forslag, som da nyvalgt KU, eller en annen konsultasjon ivaretar.*

**Innkommende informasjon til KU fra medlemmer.**

Det har innkommet informasjon til KU via medlemmer ved et par anledninger. Både telefonisk og skriftlig. Dette har i hovedsak vært bekymringer rundt HS drift av klubben. KU har da informert at det tas til etterretning, men har også presisert at dette bør rettes direkte til HS og at det er det til enhver tid sittende styre som har ansvar for klubbens drift.

**Regnskap – budsjett og årsberetning.**

Ved oversendelse av KU beretning, 27.02.24 var ikke regnskap og budsjett tilgjengelig for KU. Det samme gjelder klubbens årsberetning. KU vil derfor tilgjengeliggjøre aktuelle kommentarer når dokumentene er mottatt og gjennomgått. Tilgjengeliggjøring vil være gjennom innkalling til årsmøte på Frams hjemmeside.

IF Fram

Kontrollutvalget 2023 Larvik 27.02.2024





Ronny Olavesen Anita Gustavsen Haaberg

Leder Kontrollutvalget Medlem Kontrollutvalget

Kommentarer til regnskap og budsjett. Datert 05.03.2024

Basert på fremlagt regnskap på klubbens hjemmeside pr. 05.03.24 mener KU at regnskapet gir et uoversiktlig bilde av klubbens økonomiske situasjon, og da spesielt ned på gruppenivå. KU ønsker også at gruppenes regnskap bør ligge sammen med IF Frams årsberetning.

KU forstår det slik at i totalregnskapet for IF Fram er det fordring til FEAS nedskrevet. Dette er en regnskapsteknisk operasjon ikke KU skal ta stilling til er riktig eller ikke, men KU mener at dette er en beslutning som bør avklares på IF Frams årsmøte.

FEAS regnskap og revisors uavhengige beretning er ikke tilgjengelig pr. 05.03. Hva dette skyldes bør legges fram til medlemmene.

KU ønsker at HS informere årsmøte om mellomværende mellom klubbens grupper og hovedforeningen, og hvordan dette vil bli håndtert i 2024. KU kan ikke se at dette er kommet fram i dokumenter som ligger på IF Frams hjemmeside under innkallingen til årsmøte.

Vedrørende budsjett viser dette er overskudd på ca 370.000,- KU mener dette er et godt budsjett som tar gode økonomiske grep.

Årsberetning 2023

KU har intet å bemerke til årsberetningen

Kontrollutvalgets konklusjon.

Siden revisors uavhengige beretning ikke foreligger, kan ikke KU kommentere regnskapet utover overnevnte punkter.

Sign.

Ronny Olavesen / Anita Gustavsen Haaberg